Springs-gruwelhuis: Ma weier glo om teen man te getuig | Maroela Media
Die man wat daarvan verdink word dat hy en sy vrou hul vyf kinders in die Springs-gruwelhuis aangehou en mishandel het. Foto: Werner Beukes / SAPA
Volgens Beeld is die saak tot 1 Julie uitgestel wanneer die ma na verwagting amptelik om borgtog gaan aansoek doen.
Die 35-jarige vrou is Maandag weens dwarsboming van die gereg in hegtenis geneem nadat sy glo geweier het om haar samewerking aan die polisie te bied of teen haar man te getuig.
Landdros Roy le Roux het in die hof gesê die vrou is die tweede beskuldigde in die saak.
Buiten die aanklag van dwarsboming van die gereg, staar sy ook, nes haar man, aanklagte van aanranding, poging tot moord en kindermishandeling in die gesig. Nie een van die ouers se name mag bekend gemaak word nie om die kinders, tussen twee en 16 jaar oud, se identiteite te beskerm.
Die pa (36) is op 23 Mei in hegtenis geneem nadat sy 11-jarige seun vroeër daardie week uit die huis kon ontsnap en by die bure om hulp gaan aanklop het. Die man en sy vrou het na bewering hul vyf kinders jare lank in die huis aangehou en aangerand.
Die pa se aansoek om borgtog is afgekeur en hy moet op 25 Julie weer in die hof verskyn.- SAPA
Vier vas wat glo skoolmeisies verkrag
Nee wat, met dit wat ek sopas gelees het, is ek nou meer as oortuig dat sy saam met hom hierdie gruwel-dade gepleeg het, dus, dit het haar goedkeuring weggedra en sy het lustig meegedoen daaraan.
My hart bloei vir hierdie kinders – so onskuldig en so verontreg deur hul eie sogenaamde ouers.
MAROELA, WAAROM WORD MY KOMMENTAAR GEMODEREER ?
'n Vrou kan itv SA reg nie gedwing word om teen haar man te getuig nie – die staatsaanklaer behoort dit te weet. Dis 'n gesonde beginsel wat ons uit die Romeins-Hollandse reg gekry het (om die vertrouensverhouding tussen man en vrou te beskerm).